李允禎

李允禎（），避清朝雍正帝諱，又作李允徵，字貞甫，號修菴，山东德州左卫人，清初官員。

生平
崇祯六年（1633年）癸酉科山東鄉試舉人。明亡仕清，授故城县知县，調丰县，兼摄砀山县事。遷南城兵馬司指揮。踰三年，進工部營繕司主事。順治八年，初建端門成，以督管琉璃窑有功，加员外郎銜，进阶奉政大夫。十一年，进虞衡司员外郎，督清江船厰，升屯田司郎中，十三年，遷廣西按察司僉事，分巡左江道，行次岳州，遘疾，遂乞致仕歸鄉。閲五年，終於家，時康熙改元九月，享年六十有三。《山东通志》：李允徵，字徵甫，徳州人。以举人授故城知县，寻改丰县。丰邑素称刁顽，允徵杖弊土豪数人，刁风顿息。入为南城指挥，升工部主事，督清江船厰，剔弊厘奸，吏畏而商悦，为刊漕使五集。升广西左江佥事，以病致仕归，寻卒。

家族
原籍江西贛縣，後徙山東之德州。四世祖李逢時，明世宗朝進士，歷官山西左布政使，嘗為監察御史，諫止大同馬市，與倖臣仇鸞忤，其事具載前史。曾祖父李汝棟，隆慶庚午科舉人。祖父李煥，國子監生。父李嗣美，以子貴，贈奉政大夫、工部員外郎。母高宜人。娶宋宜人，繼娶趙氏，又繼娶董宜人。生三子：長子李浹，順治丙戌科進士，官芮城知縣；次子李濤，康熙丙辰科進士，由庶吉士授翰林院編修。次李潤，州學生。

參考文獻
汪琬《誥授奉政大夫廣西按察司僉事分巡左江道李公墓表》

Y
Category:曲阜人
Category:清朝故城县知县
Category:清朝丰县知县
Category:清朝工部主事
Category:清朝广西按察司佥事
Category:清朝工部员外郎
Category:清朝工部郎中
Category:清朝南城兵馬司指揮